Document ID: 32005R1804

KOMMISSIONENS FORORDNING (EF) Nr. 1804/2005
af 3. november 2005
om ændring af forordning (EØF) nr. 2807/83 om nærmere bestemmelser for registrering af oplysninger om medlemsstaternes fangster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 22, stk. 3, og
ud fra følgende betragtninger:
(1)
Ved Rådets forordning (EF) nr. 1954/2003 af 4. november 2003 om forvaltning af fiskeriindsatsen for så vidt angår visse fiskerizoner og visse fiskeressourcer i EF, om ændring af forordning (EØF) nr. 2847/93 og om ophævelse af forordning (EF) nr. 685/95 og (EF) nr. 2027/95 (2) fastsættes der kriterier og procedurer for en ordning for forvaltning af fiskeriindsatsen i de vestlige farvande.
(2)
Ved forordning (EF) nr. 1415/2004 af 19. juli 2004 om fastlæggelse af den maksimale årlige fiskeriindsats for så vidt angår visse fiskerizoner og visse fiskerier (3) fastlægges den maksimale årlige fiskeriindsats for hver medlemsstat og for hvert område og fiskeri defineret i artikel 3 og 6 i forordning (EF) nr. 1954/2003.
(3)
Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster (4) er ikke længere i overensstemmelse med forordning (EF) nr. 1954/2003 og (EF) nr. 1415/2004 for så vidt angår de vestlige farvande. Bilag VIa til forordning (EØF) nr. 2807/83 må derfor ændres, så det bringes i overensstemmelse med de nye bestemmelser.
(4)
Ved Rådets forordning (EF) nr. 779/97 (5) blev der fastsat bestemmelser for forvaltning af fiskeriindsatsen i Østersøen. Det nuværende krav om registrering af fiskeriindsatsen i Østersøen bør fortsat gælde.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Bilag VIa til forordning (EØF) nr. 2807/83 erstattes af bilaget til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 2005.

Labels: 6